ԿՓԵՀ-ը գործիք է, որը ստեղծվել է թափանցելիություն ապահովելու, հաստատությունների միջև կամուրջ կառուցելու և ուսանողների հնարավորությունները ընդլայնելու նպատակով: Համակարգը դյուրացնում է հաստատությունների կողմից ուսանողի գիտելիքների և ձեռքբերումների գնահատումը ընդհանուր չափորոշիչների’ կրեդիտների և գնահատականների միջոցով: ԿՓԵՀ-ը 1989թ. ներկայացվել է Եվրամիության Էրասմուս ծրագրի շրջանակներում որպես կրեդիտների փոխանցման համակարգ, որը պայմանավորված է ուսանողի կողմից ծրագիրն ավարտելու համար պահանջվող ծանրաբեռնվածությամբ: Բացի այդ, այս համակարգը դյուրինացնում է արտասահմանում ստացած կրթության ժամանակահատվածի ճանաչումը և բարելավում է ուսանողական շարժունությունը: